alexandrainst/scandi-wiki huggingface dataset:
Myntherre

Myntherre er nokon som har rett til å la prega myntar (og trykka pengesetlar) i ein stat. Namnet til myntherren er vanlegvis prega på den eine sida av mynten.

Myntherrar i Noreg
Heilt frå den fyrste norske mynten blei prega under Olav Tryggvason i 995, har regjarende kongar hatt myntrett og vore myntherrar i Noreg. I perioden frå 1222 til innføringa av reformasjonen i 1536, var også erkebiskopane myntherrar.

Historiske myntherrar
(995-1000) Olav Tryggvason
(1015–1030) Olav Haraldsson
(1047–1066) Harald Hardråde
(1067–1093) Olav Kyrre
(1093–1103) Magnus Berrføtt
(1103–1115) Olav Magnusson
(1177–1202) Sverre Sigurdsson
(1217–1263) Håkon Håkonsson
(1263–1280) Magnus Lagabøte
(1268–1282) Erkebiskop Jon Raude
(1280–1299) Eirik Magnusson
(1280–1319) Håkon V Magnusson
(1319–1363) Magnus Eriksson
(1355–1380) Håkon VI Magnusson
(1380–1387) Olav IV Håkonsson
(1475–1510) Erkebiskop Gaute Ivarsson
(1483–1513) Hans
(1510–1522) Erkebiskop Erik Valkendorf
(1513-23 og 1531-32) Christian II
(1523–1537) Erkebiskop Olav Engelbrektsson
(1524–1533) Frederik I
(1536–1559) Christian III
(1559–1588) Frederik II
(1588–1648) Christian IV
(1648–1670) Frederik III
(1670–1699) Christian V
(1699–1730) Frederik IV
(1730–1746) Christian VI
(1746–1766) Frederik V
(1766–1808) Christian VII
(1808–1814) Frederik VI
(1814–1818) Carl XIII
(1818–1844) Carl XIV Johan
(1844–1859) Oscar I
(1859–1872) Carl XV
(1872–1905) Oscar II
(1905–1957) Haakon VII
(1957–1991) Olav V
(1991–) Harald V

Sjå òg
Norske myntar

Kjelder

Denne artikkelen bygger på «Myntherre» frå ,  den 12. september 2021.  
 

Norske myntar
Historisk valuta
Cecilie Rise

Cecilie Rise Ortner () er ein tidlegare friidrettsutøvar frå Sandane i Nordfjord. Ho vart norsk meister i lengdehopp i 2001 og 2004 og åra 2002-05 i tresteghopp.

Aktiv
Årleg medalje i perioden 1997-2005 sikra Rise seg minst ein medalje i noregsmeisterskap. Til saman i lengdehopp og tresteghopp vann ho då seks gullmedaljar, sju sølvmedaljar og to bronsemedaljar. Seks år etter ho hadde lagt opp, kom ho i 2011 tilbake og vann bronsen i tresteg-øvinga då noregsmeisterskapen vart avvikla på Byrkjelo, hennar tidlegare heimebane. Rise var medlem i Gloppen Friidrettslag og vann medalje, to sølv og ein bronse, med laget i 1000 meter stafett under NM i åra 1999-2001.

Rise sine personbeste lengdehopp og tresteghopp kom i løpet av ei veke i 2003. Den 2. august hoppa ho 6,24 meter i lengde ved eit stemne i Ebensee i Austerrike. 8. august nådde ho 13,26 meter i tresteg på Fredrikstad stadion.

Ho er utvandra til Austerrike.

Kjelder

World Athtletics

Norske friidrettsutøvarar
Norske lengdehopparar
Norske tresteghopparar
Noregsmeistrar i friidrett
Folk frå Gloppen
Judy Watson Napangardi

Judy Napangardi Watson () var ein australsk aboriginarmålar og eldre leiar frå yuendumu-samfunnet i Northern Territory i Australia. Ho var kjend for den distinkte målarstilen sin som ho utvikla i lag med syster si Maggie Watson som lærte henne å måla, og var ein viktig bidragsytar til moderne aboriginarkunst.

Liv
Napangardi var fødd på Yarungkanji på Mount Doreen Station på ei tid då mange warlpirifolk og andre innfødde frå Central og Western Desert i Australia framleis levde tradisjonelle nomadiske liv. Saman med familien gjekk Judy til fots fleire gonger til landet ho ætta frå og budde i lengre perdiodar ved Mina Mina og Yingipurlangu på grensa mellom Tanami- og Gibsonørkenen.

Ho døydde i Yuendumu 17. mai 2016.

Virke 
Napangardi byrja å måla på 1980-talet i ein 'dragen dott'-stil. Kombinasjonen hennar av sterk farge, detaljert arbeid og komposisjon på høgt nivå gav henne utbreidd respekt i kunstverda. Måleria hennar skildrar ofte landet rundt Mina Mina. Ho var medlem av Warlukurlangu Artists community of Yuendumu.

Galleri som viser kunsten hennar
 Art Gallery of New South Wales i Sydney
 Aboriginal Art Museum i Utrecht
 Gordon Darling Foundation i Canberra
 Flinders University Art Museum i Adelaide
 National Gallery of Australia i Canberra
 National Gallery of Victoria
 Museum and Art Gallery of the Northern Territory i Darwin
 South Australian Museum i Adelaide
 Kluge-Ruhe Aboriginal Art Collection ved  University of Virginia i Charlottesville

Kjelder

Denne artikkelen bygger på «Judy Watson Napangardi» frå ,  den 12. september 2021.  
 

Fødde på 1920-talet
Australske aboriginarar
Australske kunstnarar
Folk frå Northern Territory
Warlpirifolk
Tanamiørkenen

Tanamiørkenen  er ein ørken i Australia. Han ligg i den vestleg-sentrale delen av Nordterritoriet og dekkjer .

Tanamiørkenen fekk engelsk namn av den britiske oppdagaren Allan Davidson, Tanami, som truleg var ei omforming av den opphavlege warlpirinemninga på staden.

Landskapet i Tanami består av raude sandsletter som vekslar med eit steinete landskap med små åsar. Den sporadiske nedbøren gjer at vegetasjonen er sparsam. Det held til ein bestand av forvilla kamelar i ørkenen.

I 1900 blei det oppdaga gullførekomstar i Tanamiørkenen, og det blir framleis vunne ut gull her.

Kjelder

Denne artikkelen bygger på «Tanamiørkenen» frå ,  den 12. september 2021.

Litteratur 
 Kelly, Kieran, (2003)  Tanami : on foot across Australia's desert heart Sydney : Pan Macmillan Australia, 2003. ISBN 0732911885
 Thackway, R and I D Cresswell (1995) An interim biogeographic regionalisation for Australia : a framework for setting priorities in the National Reserves System Cooperative Program Version 4.0 Canberra : Australian Nature Conservation Agency, Reserve Systems Unit, 1995. ISBN 0642213712

Ørkenar i Australia
Nordterritoriet
NM i turn 1981 for kvinner

Noregsmeisterskapen i turn 1981 for kvinner vart arrangert i Drammen i Buskerud helga 17.–18. oktober 1981. Deltakarane tevla i åttekamp etter obligatoriske og sjølvvalde program i dei fire ordinære øvingane; bom, frittståande, hopp og skranke.

Åttekamp

Kjelder
Drammens Tidende og Buskeruds Blad 19. oktober 1981

Noregsmeisterskap i 1981
Noregsmeisterskap i turn
Idrettstilskipingar i Viken
Idrett i Drammen
Live at La Cigale, Paris, 25th June, 1989

Live at La Cigale, Paris, 25th June, 1989 er eit konsertalbum av det engelsk-amerikanske hardrockbandet Tin Machine. Albumet vart berre gjeve ut digitalt og kom ut i august 2019 i høve 30-årsjubileet til debutalbumet til Tin Machine. 

Heile konserten vart spelt inn og eit utdrag på åtte songar vart så kringkasta på Westwood One FM-radio. Fire songar frå den same konserten vart gjevne ut som B-sider til singlane frå 1989: «Tin Machine» og «Prisoner of Love.» Desse fire songane og ytterlegare fire songar kom ut på konsertalbumet. Albumet vart miksa av Tim Palmer, som var produsenten på dei originale Tin Machine-albuma.

Innhald

Medverkande
 David Bowie - vokal, gitar
 Reeves Gabrels - gitar
 Tony Sales - bass, korvokal
 Hunt Sales - trommer
 Kevin Armstrong - gitar, korvokal 

Teknisk
 Tin Machine - produsent
 Tim Palmer - produsent

Miksa av Tim Palmer i Swan Yard Recording Studios i London, assistert av Elliot Ness
Mastera av Justin Shturtz i Sterling Sound, juni 2019

Kjelder
 

Konsertalbum frå 2019
Tin Machine-album
Parlophone Records-album
Skifertavle

Skifertavle er ei lita tavle av skifer ein kan skriva på med griffel eller krit. Skrifta kunne lett strykast ut med ein harelabb, klut eller svamp.

Skifertavla har sand- og leirtavler som forløparar. Seinare har skrivebøker blitt meir vanlege å bruka for elevøvingar.

Kjelder

Denne artikkelen bygger på «Griffeltavla» frå ,  den 12. september 2021.  

Skrivemateriale
Tavle

de:Schreibtafel#Schiefertafel
Ketill Hanstveit

Ketill Are Hanstveit () er ein norsk tidlegare friidrettsutøvar frå Bergen. Han vart noregsmeister i tresteghopp 1992-94, 1997-99 og 2001-02. Under NM i friidrett 1999 på Byrkjelo sette han norsk rekord i øvinga med 17,27 meter, ein prestasjon som gav han kongepokal nummer 2. Også i 1998 vart han tildelt kongepokalen i NM. Hanstveit er medlem i IL Norna-Salhus.

Aktiv
Frå 1991 til 2002 vann Hanstveit årleg ein medalje i tresteghopp i noregsmeisterskapen. Til saman sanka han åtte gullmedaljar, to sølvmedaljar og to bronsemedaljar. Den store framgangen kom i 1993-sesongen då han den 17. juli hoppa 16,71 meter på Bismo. Nokså nøyaktig eitt år seinare forbetra han sitt personbeste til 16,76 m i Tønsberg. På Byrkjelo 13. juli 1997 la han på til 16,86 m og 7. juni 1998 presterte han i Malmö 16,88 m under B-Europacupen for landslag.

Hanstveit hoppa over 17 meter fyrste gongen ved NM i friidrett 1998 på Askøy. I tre sekundmeters medvind landa han på 17,20 m, akkurat nok til at han fekk tildelt kongepokalen for menn. Året etter var det ingen tvil om kongepokalen i noregsmeisterskapen 1999, med eit hopp på 17,27 meter på Byrkjelo den 8. august sette han ein norsk tresteg-rekord som også gjeld i 2022. 

Under NM i friidrett 1997 tok Hanstveit med eit hopp på 7,24 meter sølvmedaljen i lengde-øvinga.

Plasseringar i internasjonale meisterskap
EM 1994 i Helsinki: Utslått i kvalifiseringa (15,84 m=nr 17) 
VM 1997 i Aten: Utslått i kvalifiseringa (16,45 m=nr 22) 
EM 1998 i Budapest: Nr 12 i tresteghopp – 16,58 m
VM 1999 i Sevilla: Utslått i kvalifiseringa (16,59 m=nr 19) 
OL 2000 i Sydney: Utslått i kvalifiseringa (16,75 m=nr 13)

Kjelder

Denne artikkelen bygger på «Ketill Hanstveit» frå ,  den 13. september 2021.  
 

Norske lengdehopparar
Norske tresteghopparar
Noregsmeistrar i friidrett
Kongepokalvinnarar i friidrett
Norske deltakarar under sommar-OL 2000
Friidrettsutøvarar under sommar-OL 2000
Folk frå Bergen
NM i turn 1982 for kvinner

Noregsmeisterskapen i turn 1982 for kvinner vart arrangert i Bergen i Hordaland helga 6.–7. november 1982 med TIF Viking som arrangør. Deltakarane tevla i åttekamp etter obligatoriske og sjølvvalde program i dei fire ordinære øvingane; bom, frittståande, hopp og skranke.

Åttekamp

Kjelder

Bergens Arbeiderblad 8. november 1982

Noregsmeisterskap i 1982
Noregsmeisterskap i turn
Idrettstilskipingar i Vestland
Idrett i Bergen
Johan Bondesen

Johan Bondesen () var ein gardbrukar frå Koppang i Stor-Elvdal. Han representerte Søndre Østerdalen og Arbeidarpartiet på Stortinget 1919-21.

Bondesen var son til ein murar. Han arbeidde sjølv som murar i Stor-Elvdal og 1913-18 som murmeister i Elverum. I 1918 kjøpte han gardbruket Norstu Vestgård i Stor-Elvdal og dreiv dette sidan. Han var elles styrar av Noregs Bank si avdeling på Hamar frå 1930 til 1943, og på frå 1945.

Periodane 1907-13 og 1925-31 var Bondesen medlem av heradsstyret i Stor-Elvdal. I tillegg sat han 1906-08 i fattigstyret, 1908-13 og 1926-31 i skulestyret, 1909-12 og 1923-32 i likningsnemnda, alt saman i Stor-Elvdal. 1925-28 var han styremedlem i Hedmark Landbrukkselskap.

Bondesen var stortingsmann 1919-21 frå einmnannskrinsen Søndre Østerdalen, vald for Arbeidarpartiet. Han var då medlem i Lønninsgkomiteen. Stortingsbolken 1928-30 var han vararepresentant frå Hedmark fylke, møtte på Tinget ei veke i april 1929.

Kjelder
Stortngsbiografi

Norske gardbrukarar
Stortingsrepresentantar 1919-1921
Folk frå Stor-Elvdal
Katalin Karikó

Katalin Karikó () er ein ungarsk biokjemikar frå Szolnok som bur i USA. Ho har særleg forska på RNA-mediert immunaktivering. Saman med den USA-amerikanske immunologen Drew Weissman oppdaga ho at immunogenisiteten til RNA kunne svekkast gjennom nukleosidmodifikasjon. Teknologien gjer det mogeleg å nytte mRNA i handsaming av sjukdom og danna grunnlaget for utviklinga av mRNA-baserte COVID-19-vaksinar (RNA-vaksine).

Kjelder

Denne artikkelen bygger på «Katalin Karikó» frå ,  den 13. september 2021.

Bakgrunnsstoff

Artikkel i The Guardian

Ungarske vitskapsfolk
Biokjemi
Poogie Bell

Poogie Bell () er ein USA-amerikansk jazztrommeslagar, komponist, bandleiar og produsent. Bell er mest kjend som trommeslagar, og har arbeidd mykje med bassisten Marcus Miller og som sidemann for artistar som Erykah Badu, Victor Bailey, David Bowie, Stanley Clarke, Randy Crawford, Roberta Flack, Al Jarreau, Chaka Khan, Angelique Kidjo, Joe Sample, David Sanborn, John Scofield, Stanley Turrentine, Luther Vandross, Vanessa Williams og Victor Wooten.

Diskograi
2004: Poogie Bell Band – Thinking Outside The Box
2007: Poogie Bell Band – Get on the Kit
2009: Poogie Bell Band – Poogie on Shuffle
2010: Poogie Bell Band – My America
2013: Poogie Bell Band – Suga Top

Som sidemann
1979: Weldon Irvine – The Sisters 
1980: Weldon Irvine – Weldon & The Kats
1981: Bobby Broom – Clean Sweep
1991: Marcus Miller – Out of the World
1992: Chaka Khan – The Woman I Am
1992: Najee – Just An Illusion
1993: Kirk Whalum – Caché
1993: Marcus Miller – The Sun Don't Lie
1995: Marcus Miller – Tales
1996: Various Artists – World Christmas
1997: Marcus Miller – Live & More
1997: Erykah Badu - «Erykah Badu: Live»
1998: Marcus Miller – The Best of Marcus Miller
1999: Various Artists – An American Love Story
2001: Marcus Miller – M² (2002 Grammy for beste moderne jazz-album)
2002: Marcus Miller – The Ozell Tapes – Live 2001
2003: Michael 'Patches' Stewart – Blow
2004: Dean Brown – Groove Warrior
2005: Marcus Miller – Master of All Trades
2005: Marcus Miller – Silver Rain
2007: Angelique Kidgo - Djin Djin (nominert til Grammy for beste verdsmusikkalbum)
2008: Marcus Miller – Marcus
2008: S.M.V. – Thunder
2010: Marcus Miller – A Night in Monte Carlo – Live 2009

Kjelder

Denne artikkelen bygger på «Poogie Bell» frå ,  den 13. september 2021. 
 oppgav desse kjeldene:

Bakgrunnsstoff

USA-amerikanske jazzkomponistar
USA-amerikanske jazztrommeslagarar
USA-amerikanske studiomusikarar
Jazzmusikarar frå New York
Musikarar frå New York City
USA-amerikanske trommeslagarar
Wild T. Springer

Tony «Wild T» Springer er ein trinidadisk-kanadisk bluesrock-gitarist.

Springer voks opp i Trinidad og Tobago; og spelte med ei rekkje reggae- og calypsoband som tenåring. Springer flytta sidan til Canada og vart medlem av Rough Trade i 1986, fram til dei vart oppløyst i 1988.

I 1990 tok Springer scenenamnet Wild T og skipa sitt eige band, Wild T and the Spirit. Springer var òg gjestemusikar på David Bowie-albumet Black Tie White Noise i 1993.

Wild T & the Spirit hadde fleire besetningar gjennom åra og gav ut fleire album, mellom anna Givin' Blood, som vart nominert til Juno-prisen i 1994.

Kjelder

Denne artikkelen bygger på «Wild T. Springer» frå ,  den 13. september 2021. 
 oppgav desse kjeldene:

Bakgrunnsstoff
 Wild T 

Kanadiske bluesgitaristar
Kanadiske gitaristar
Kanadiske rockegitaristar
Trinidadiske musikarar
Rough Trade-medlemmar
Stortingsrepresentantar 2021-2025

Liste over alle stortingsrepresentantar i perioden 2021 til 2025 omfattar alle som vart valde til Stortinget ved stortingsvalet 2021, 13. september 2021.

Det er totalt 169 representantar. Det blir valt 150 distriktsmandat i tillegg til eitt utjamningsmandat frå kvart av fylka (i alt 19). Grunnlova seier i paragraf 68, at Stortinget normalt møtest den første «syknedagen» (vyrkedagen) i oktober.

Representantar
Namn på representantar markert med rosa farge er utjamningsmandat.

Kjelder 

Denne artikkelen bygger på «Liste over stortingsrepresentanter 2021–2025» frå , den 14. september 2021  

 
Lister over Stortingsrepresentantar etter periode
Stortingsrepresentantar etter periode
Hardwicke Rawnsley

Hardwicke Drummond Rawnsley () var ein anglikansk prest, diktar, lokalpolitikar og landskapsvernar. Han var ein av dei tre grunnleggjarane av den britiske organisasjonen National Trust for Places of Historic Interest or Natural Beauty i 1890-åra.

Rawnsley stamma frå ei lang rekkje av prestar i den engelske kyrkja. Etter å ha vurdert ein karriere i medisin gjekk han ut frå Oxford og blei ordinert. På midten av 1870-talet arbeidde han med fattige i London og Bristol, før han i 1877 blei utnemnd til prest for eit landleg sokn i Westmorland i Lake District. Han blei snart ein ihuga forkjempar for å verna dette området frå for mykje utbygging.

I 1883 blei Rawnsley utnemnd til sokneprest i Crosthwaite i Cumberland, nord i Lake District. Han blei verande i stillinga i 34 år, og blei kjend lokalt og nasjonalt for det energiske arbeidet sitt for å forbetra liva til arbeidarklassen. Han og kona hans grunnla Keswick School of Industrial Art, og han leia kampanjar for å gjera landsbygda tilgjengeleg for alle. Etter å ha kome fram til at protestar og lovar ikkje var nok til å verna landskapet gjekk han saman med Robert Hunter og Octavia Hill i 1893 for å skipa National Trust, ein organisasjon som kunne eiga land på vegner av allmugen. National Trust voks til å bli den største og viktigaste landeigaren i Storbritannia, og forvaltar land og bygningar for det britiske folket.

Rawnsley var ein produktiv skribent, og gav ut over 40 bøker som inneheldt dikt, preiker, historiske studiar, reiseskildringar og biografiar. Han var også ein god ven og tidleg støttespelar for barnebokforfattaren Beatrix Potter. Han trekte seg tilbake i 1917 og slo seg ned i landsbyen Grasmere sør i Lake District. Her døydde han i 1920, 68 år gammal.

Kjelder

Denne artikkelen bygger på «Hardwicke Rawnsley» frå ,  den 14. september 2021.  
 

Engelske forfattarar
Engelske prestar
Britiske miljøvernarar
National Trust
Monica Grefstad

Monica Grefstad () er ein norsk tidlegare friidrettsutøvar frå Trondheim som vart noregsmeister på 400 meter hekk i 1987 og 1988 og 100 meter hekk i 1993, 1994 og 1997.

Aktiv
Grefstad sikra seg i perioden 1985 til 1997 5 gullmedaljar, 8 sølvmedaljar og 5 bronsemedaljar i norske hovudmeisterskap i friidrett. Flest medaljar fekk ho i 100 meter hekk med 9 stk, 5 kom på langhekken, 3 på 100 meter og 2 på 200 meter. Under NM i friidrett 1993 vart ho tildelt kongepokalen etter å ha forbetra sin eigen norske rekord på 100 meter hekk til 13,26 sekund.

Sesongen 1993 sletta Grefstad den tolv år gamle noregsrekorden til Hilde Fredriksen på korthekken. Gjennom fire løp i Oslo, Birmingham og NM i Tønsberg flytta ho den til 13,38, 13,35, 13,33 og til sist 13,26 sekund. Året etter i juli forbetra ho den til 13,24 i Gävle og 13,14 i Edinburgh. I sitt livs beste løp, på Bislett stadion i Oslo den 22. juli 1994, sette ho norsk rekord med 13,09 sekund. Noregsrekorden gjaldt i 13 månader.

Plasseringar i internasjonale meisterskap
VM 1993 i Stuttgart: Utslått i semifinalane (13,37=nr 20)
EM 1994 i Helsinki: Utslått i semifinalane (13,11=nr 11)
VM 1995 i Göteborg: Utslått i kvalifiseringa (13,30=nr 21)

Personbeste
100 meter : 11,76 (1994)
200 meter: 24,10 (1994)
400 meter: 56,09 (1987)
100 m hekk: 13,09 (1994)
400 m hekk: 59,04 (1991)

Grefstad var medlem i Ranheim IL til 1988, sidan 1989-90 i Fossum IF, 1991-92 Sportsklubben Vidar og frå 1993 i TIF Minerva.

Kjelder

friidrett.no

Norske friidrettsutøvarar
Norske hekkeløparar
Norske sprintarar
Noregsmeistrar i friidrett
OpenSeaMap

OpenSeaMap er eit fritt programvareprosjekt i kategorien GIS, geografisk informasjonssystem. Målet med prosjektet er å skapa eit verdsomspennande sjøkart som kan brukast gratis nettet, eller for nedlasting til å ha med i båt eller ein anna stad ein manglar nettilgang.

Prosjektet er ein del av Open Street Map. OpenSeaMap nyttar same database som dette, men kompletterer karta med nautisk informasjon.
Idag ligg prosjektet under Creative Commons Attribution ShareAlike 2.0-lisens. Dette gjer at det kan spreiast i prent, på nettstader og applikasjonar utan avgrensing av restriktive lisensar, eller at brukarar skal måtta betala avgifter for å nytta tenesta.

Kjelder

Denne artikkelen bygger på «Open Sea Map» frå ,  den 14. september 2021.

Bakgrunnsstoff

 OpenSeaMap Wiki

Wikiar
GIS
GIS-program
Kartografi
Skipingar i 2009
Lenny Kravitz

Leonard Albert Kravitz () er ein USA-amerikansk songar, låtskrivar, musikar, plateprodusent og skodespelar. Stilen hans omfattar element av rock, blues, soul, R&B, funk, jazz, reggae, hardrock, psykedelisk, pop og folkemusikk.

Kravitz vann Grammyprisen for beste mannlege rockesong fire år på rad frå 1999 til 2002, og slo rekorden for mestvinnande i den kategorien og rekorden for flest sigrar på rad av ein mann. Han er òg nominert og har vunne i andre prisar, som American Music Awards, MTV Video Music Awards, Radio Music Awards, Brit Awards og Blockbuster Entertainment Awards. Blant hitsinglane til Kravitz finn ein «It Ain't Over 'til It's Over» (1991) og «Again» (2000), som kvar nådde topp 10 på Billboard Top 100-lista, i tillegg til «Let Love Rule» (1989), «Always on the Run» (1991), «Are You Gonna Go My Way» (1993), «Fly Away» (1998) og «American Woman» (1999), som alle nådde topp 10 på Alternative Airplay-lista.

Kravitz vart rangert på 93. plassen på lista til VH1 over dei 100 beste artistane innan hardrock. Han vart offiser i Ordre des Arts et des Lettres i 2011, og spelte rolla som Cinna i Hunger Games-serien. I løået av karrieren har Kravitz selt over 40 millionar album verda over.

Diskografi

Studioalbum
 Let Love Rule (1989)
 Mama Said (1991)
 Are You Gonna Go My Way (1993)
 Circus (1995)
 5 (1998)
 Lenny (2001)
 Baptism (2004)
 It Is Time for a Love Revolution (2008)
 Black and White America (2011)
 Strut (2014)
 Raise Vibration  (2018)
 New York City Blues  (2021)

Filmar

Film

Fjernsyn

Kjelder 

Denne artikkelen bygger på «Lenny Kravitz» frå ,  den 14. september 2021. 
 oppgav desse kjeldene: 
 di Martino, Dave. Singer-låtskrivars: Pop music's performer-composers, from A to Zevon, Billboard Books, 1994.
 Gregory, Hugh. 1000 Great Guitarists: Rock, Jazz, Country, Funk ..., Balafon Books, 1994.
 la Blanc, Michael (ed.). Contemporary musicians, Vol. 5, Gale Research, 1991.
 Larkin, Colin. The Guinness Encyclopedia of Popular Music, Guinness Publishing, 1992.
 Whitburn, Joel. The Billboard Book of Top 40 Hits, 5th edition, Watson-Guptill Publications, 1992.

Bakgrunnsstoff

 
 

 
Afroamerikanske komponistar
Afroamerikanske gitaristar
Afroamerikanske skodespelarar
Afroamerikanske songarar
Afroamerikanske rockemusikarar
Afroamerikanske rockesongarar
Afroamerikanske låtskrivarar
USA-amerikanske barneskodespelarar
USA-amerikanske trommeslagarar
USA-amerikanske skodespelarar
USA-amerikanske gitaristar
USA-amerikanske låtskrivarar
USA-amerikanske songarar
USA-amerikanske multi-instrumentalistar
USA-amerikanske musikkvideoregissørar
USA-amerikanske neo soul-songarar
USA-amerikanske rockegitaristar
USA-amerikanske rockesongarar
USA-amerikanske plateprodusentar
Brit Award-vinnarar
Grammy prisvinnarar
Musikarar frå New York City
Sologitaristar
Ordre des Arts et des Lettres
Rytmegitaristar
The Singles Collection av David Bowie

The Singles Collection er eit samlealbum av den engelske musikaren David Bowie, gjeve ut i 1993  Storbritannia og (med somme endringar) som The Singles 1969 to 1993 i USA. Den australske utgåva hadde det same innhaldet som den britiske utgåva, men dei to platene vart selde som separate album, The Singles Collection 1 (med eit omslag lik den britiske) og The Singles Collection 2 (med det same omslaget farga grønt).

Trass i namnet på albumet vart somme av songane på albumet aldri gjeve ut på singel av Bowie. 

Dei første 40 000 eksemplara av den originale, amerikanske CD-utgåva frå 1993 kom med ein tredje disk med ein enkel song, «Peace on Earth/Little Drummer Boy», ein duett av Bowie og Bing Crosby frå ei TV-sending med Bing i 1977.

Innhald
Alle songar skrivne av David Bowie utanom der andre er nemnde.

Britisk versjon

Amerikansk versjon

Salslister

Album

Salstrofé og salstal

Kjelder

Denne artikkelen bygger på «The Singles Collection (David Bowie album)» frå ,  den 14. september 2021.  
 

Samlealbum av David Bowie
Samlealbum frå 1993
EMI Records-album
Rykodisc-album
Rarestonebowie

Rarestonebowie er eit samlealbum av David Bowie. Denne utgjevinga var ein av ei rekkje utgjevingar i midten av 1990-åra av MainMan, det tidlegare manangement-selskapet til Bowie i 1970-åra (dei andre var Santa Monica '72 og Ava Cherry & The Astronettes-albumet People from Bad Homes). Alle desse albuma kom ut utan løyve frå Bowie og er ikkje lenger i sal. 

Albumet kom ut i 1995 Storbritannia på selskapet Golden Years.

Pregap-sporet før spor ein, «All the Young Dudes», inneheld ein radioreklame av RCA Records frå 1973 for David Bowie-albumet Pin Ups.

Rarestonebowie vart gjeve ut på ny i Japan med bonusspor; på Dolphin Entertainment (Catalog # BLCK-86008) den 19. august 1998 og på Mecca Records (Catalog # BLCY-1019) 26. mars 2002.

Kjelder

Denne artikkelen bygger på «Rarestonebowie» frå ,  den 14. september 2021. 
 oppgav desse kjeldene:

Samlealbum av David Bowie
Samlealbum frå 1995
Griffin Music-album